open-index/open-wikipedia-markdown huggingface dataset:
Smithy (film, 1946)

***Smithy*** je australijski crno-bijeli pustolovno-biografski film snimljen 1946. godine u režiji Kena G. Halla. Naslovni protagonist, koga tumači Ron Randell, je autralijski avijatičar Charles Kingsford Smith, a radnja prikazuje njegov život i dostignuća, uključujući let avionom *[[Southern Cross (avion)|Southern Cross]]* sa kojim je 1928. godine preletio Pacifik. Film je nastao po ideji N. P. Perryja, šefa australijske podružnice američkog studija Columbia Pictures, koji je bio uvjeren da će Australija jednog dana postati "Hollywood Britanskog Komonvelta". Snimanje je pomogla australijska vlada, pa je kao rekvizit korišten stvarni *Southern Cross*, a Smithovi kolege i poznanici su tumačili sami sebe, kao i bivši premijer Billy Hughes. *Smithy*, iako nije imao potpuno pozitivne kritike, je postigao određen komercijalni uspjeh u Australiji; u SAD ga je, međutim, šef Columbije Harry Cohn značajno skratio i izdao pod naslovom ***Pacific Adventure*** (). Randellu je, pak, temeljem filma povjerena uloga Bulldoga Drummonda u novoj seriji, čime je on nastavio karijeru u Hollywoodu.

## Uloge

*Ron Randell ... Charles Kingsford-Smith
*Muriel Steinbeck ... Mary Powell
*John Tate ... Charles Ulm
*Joy Nichols ... Kay Sutton
*Nan Taylor ... Nan Kingsford Smith
*John Dunne ... Harold Kingsford Smith
*Alec Kellaway ... Kapetan Alan Hancock
*John Dease ... Sir Hubert Wilkins
*Marshall Crosby ... Arthur Powell
*Edward Smith ... Beau Sheil
*Alan Herbert ... Tommy Pethybridge
*John Fleeting ... Keith Anderson
*Joe Valli ... Stringer
*G.J. Montgomery-Jackson ... Warner
*Gundy Hill ... Lyon
*William Morris Hughes ... sam sebe
*Kapetan P.G. Taylor ... sam sebe
*John Stannage ... sam sebe
*Bud Tingwell ... oficir RAAF u kontrolnom tornju

## Reference

* "*The Australian Film and Television Companion*" &mdash; compiled by Tony Harrison &mdash; Simon & Schuster Australia, 1994
*Hall, Ken G. *Directed by Ken G. Hall: Autobiography of an Australian Filmmaker*, Lansdowne Press, 1977

## Vanjske veze
*
*''Smithy'' at Australian Screen Online
*''Smithy''  at National Film and Sound Archive
*'Smithy' movie  – Gould Genealogy
*Smithy and the Southern Cross – State Library of NSW 
*''Smithy''  at Oz Movies
*Review of ''Pacific Adventure'' at *Variety*
*Review of ''Smithy'' at *Variety*
A Son Is Born

***A Son Is Born*** () je australijski crno-bijeli igrani film snimljen 1946. godine u režiji Erica Portera. Po žanru je melodrama, a protagonist, čiji lik tumači Ron Randell je mladić ogorčen na majku (čiji lik tumači Muriel Steinbeck zbog toga što je godinama ranije napustila njegovog oca (čiji lik tumači Peter Finch).

## Uloge
*Muriel Steinbeck ... Laurette Graham
*Ron Randell ... David Graham
*Peter Finch ... Paul Graham
*John McCallum ... John Seldon
*Jane Holland ... Kay Seldon
*Kitty Bluett ... Phyllis
*Peter Dunstan ... David Graham kao dječak

## Reference

## Vanjske veze
*''A Son Is Born'' in the Internet Movie Database
*''A Son is Born''  at National Film and Sound Archive
*Complete copy of script  at National Archives of Australia
*''A Son is Born''  at Oz Movies
Toller Hecht auf krummer Tour

***Toller Hecht auf krummer Tour*** () je zapadnonjemački crno-bijeli igrani film snimljen 1961. godine u režiji Akosa von Ratonyja. Protagonist, čiji lik tumači Michael Hinz, je mladić koji je u Drugom svjetskom ratu ostao siroče, ali koga je nakon rata usvojio i odgojio američki zrakoplovni oficir (čiji lik tumači Ron Randell) stacioniran u Zapadnom Berlinu. Radnja prikazuje kako je nakon prekomande svog skrbnika u Koreju mladić ostao sam, upao u loše društvo i završio u popravnom domu, ali i kako odlučuje započeti novi život tako što preuzima identitet američkog vojnika kako bi se ukrcao na avion za SAD.

## Izvori


## Vanjske veze
*
Bulldog Drummond Strikes Back (film, 1947)

***Bulldog Drummond Strikes Back*** () je američki crno-bijeli triler film snimljen 1947. godine u režiji Franka McDonalda. Predstavlja adaptaciju romana *[[Knock-Out (roman)|Knock-Out]]* britanskog pisca H. C. McNeilea  o pustolovu Bulldogu Drummondu, odnosno nastavak iste godine snimljenog filma *[[Bulldog Drummond at Bay (film, 1947)|Bulldog Drummond at Bay]]*. Australijski glumac Ron Randell ponavlja glavnu ulogu, a radnja prikazuje kako protagonist, istražujući ubistvo inspektora Scotland Yarda koji je tražio nestalu nasljednicu, u zamku pronalazi dvije različite žene koje tvrde da su upravo one nestala žena.

Sljedeće godine je u produkciji 20th Century Fox sa filmom *[[13 Lead Soldiers]]* pokrenuta nova serija filmova o Bulldogu Drummondu gdje je naslovni lik tumačio Tom Conway.

## Cast
*Ron Randell ... Bulldog Drummond
*Gloria Henry ... Ellen Curtiss
*Patrick O'Moore ... Algy Longworth 
*Anabel Shaw ... Ellen Curtiss II
*Terry Kilburn ... Seymour
*Holmes Herbert ... Inspeckor McIver
*Wilton Graff - Cedric Mason
*Matthew Boulton - William Cosgrove
*Barry Bernard - Vincent Cummings
*Carl Harbord - Inspekjtor Sanderson

## Izvori

## Literatura

* 

## Vanjske veze
*
South West Pacific (film)

***South West Pacific*** () je australijski crno-bijeli kratki igrano-dokumentarni propagandni film snimljen 1943. godine u režiji Kena G. Halla. Napravljen je u jeku Drugog svjetskog rata, te je za cilj imao prikazati važnost Australije kao savezničke baze na pacifičkom bojištu, odnosno doprinos koji su australijski vojnici dali na tom i drugim bojištima, te podstiče australijske civile da svojim radom u pozadini daju doprinos pobjedi nad neprijateljem.

## Uloge
*Alec Kellaway ... Mehaničar (bivši auto-mehaničar)
*John Nugent-Hayward ... Harry, direktor tvornice
*Bert Bailey ... Stari Stewart, farmer
*Bill Perryman ... Graditelj ceste
*Muriel Steinbeck ... Gwennie, radnica u tvornici municije
*Walter Pym ... Bill, mornar
*George Randall ... trgovački mornar
*Peter Finch ... the RAAF-ov pilot
*Ralph Smart ... the RAF-ov pilot
*Joe Valli ... the RAF-ov mehaničar
*Chips Rafferty ... the RAAF-ov mehaničar
*Wayne Froman ... USAC-ov mehaničar
*Grant Taylor ... AIF-ov vojnik
*Ron Randell ... američki vojnik

## Izvori

## Vanjske veze
*
*''South West Pacific'' at Australian Screen Online
*''South West Pacific'' at National Film and Sound Archive
*Complete copy of film at Australian War Memorial
Srđa Trifković

**Srđa Trifković** (; Beograd, 19. jul 1954) je srpski i američki publicista, političar i istoričar.

## Biografija
Rođen je 19. jula u Beogradu. Diplomirao je u oblasti međunarodnih odnosa na Saseks univerzitetu u Ujedinjenom Kraljevstvu. Doktorirao je iz oblasti istorije na Univerzitetu u Sauthamptonu u Ujedinjenom Kraljevstvu. Bio je savjetnik Vlade Republike Srpske, i njen zastupnik u zapadnim medijima u periodu do 1995. Za vrijeme raspada Jugoslavije je obavljao dužnost predstavnika Republike Srpske u Londonu, i bio je savjetnik Biljane Plavšić tokom njenog predsedničkog mandata. Bio je savjetnik Vojislava Koštunice, tokom njegovog predsedničkog manadata, kao i savjetnik prestolonasljednika princa Aleksandra II Karađorđevića. Dr Srđa Trifković je bio direktor centra za međunarodne odnose pri Rokford institutu u Ilinoju, do 31. decembra 2008, kada je dao ostavku. Bio je urednik odjeljenja međunarodnih odnosa pri američkom paleokonzervativnom magazinu Hronike (1998–2009). Kao novinar je radio za britanski BBC radio, Glas Amerike, američki U.S. News & World Report, Vašington Tajms, te za beogradski magazin Duga.

Međunarodnoj javnosti je najpoznatiji po knjizi *The Sword of the Prophet: The politically incorrect guide to Islam* () iz 2002. godine koja je od strane kritičara bila optuživana za poticanje islamofobije. Trifković, koji je na Haškom sudu često svedočio u korist srpskih optuženika za ratne zločine počinjene 1990-ih se često optužuje i za apologetski stav prema srpskom nacionalizmu.

## Dela
*
**Ustasa: Croatian separatism and European politics, 1929-1945*, London (1998); 
**The Sword of the Prophet: The politically incorrect guide to Islam: History, Theology, Impact on the World*, Boston, Regina Orthodox Press (2002); 
**Defeating Jihad: How the War on Terrorism May Yet Be Won, In Spite of Ourselves*, Regina Orthodox Press (2006) 
**The Krajina Chronicle: A History of Serbs in Croatia, Slavonia and Dalmatia*, The Lord Byron Foundation, (2010) 

## Vanjske veze

* Serbianna: Biography: Srdja Trifkovic  
* Srđa Trifković broadcast on Newsnight, BBC2, 1995 
* Biografija: Dr Srđa Trifković
Das Haus auf dem Hügel

***Das Haus auf dem Hügel*** () je austrijsko-francuski kriminalistički film snimljen 1964. godine u režiji Wernera Klinglera. Predstavlja adaptaciju istoimenog romana, jednog iz rotoserije o komesaru Antonu Willtonu koja je uživala veliku popularnost u Austriji 1950-ih. Protagonista tumači australijski glumac Ron Randell (čija se njemačka supruga, Laya Raki, u filmu pojavljuje u ulozi barske dame), a radnja prikazuje kako se u Marseilleu suprotstavlja bandi kradljivaca. Tokom produkcije je bilo najavljeno snimanje nastavka pod naslovom *Das Rätsel der schwarzen Locken*, ali on nije nikada realiziran.

## Literatura
*Heinz J. Galle *Volksbücher und Heftromane. Band 1: Der Boom nach 1945 – von Billy Jenkins bis Perry Rhodan.* Dieter von Reeken, 2005 

## Vanjske veze
* 
* Szenenfotos aus dem Film bei Cinema
* Das haus auf dem Hügel  bei filmsdefrance.com
Laya Raki

**Laya Raki** (rođena kao **Brunhilde Marie Alma Herta Jörns** 27. jula 1927) je njemačka bivša glumica i plesačica, koja je uživala popularnost 1950-ih i početkom 1960-ih. 

Rodila se u porodici cirkusskih zabavljača, kao dijete Nijemca i Javanke. U mladosti joj je veliki uzor bila poznata plesačica La Jana, po kojoj je i uzela umjetničko ime. Laya Raki je tokom svoje karijere izazivala pažnju svojim eurazijskim "egzotičnim" izgledom, ali i sklonošću da nosi malo odjeće na sebi. Godine 1960. se udala za australijskog glumca Rona Randella sa kojim će nastupati u nekoliko filmovima, i sa kojim će ostati do njegove smrti.

## Filmografijka
* 1950: *[[Der Rat der Götter]]*
* 1950: Die Dritte von rechts (*L’Terza da destra*)
* 1953: Ehe für eine Nacht (*Marriage for One Night*)
* 1953: Die Rose von Stambul (*The Rose of Stamboul*)
* 1954: Dämonen der Südsee (*The Seekers*)
* 1954: Up to His Neck
* 1954: Am Anfang war es Sünde (*The Beginning was Sin*)
* 1955: Die Frau des Botschafters (*The Ambassador’s Wife*)
* 1955: Gesperrte Wege (*Camino cortado*)
* 1955: *[[The Adventures of Quentin Durward]]*
* 1956: Küß mich noch einmal
* 1956: Roter Mohn
* 1957: O.S.S.: Operation Sweet Talk (TV serija, 1 epizoda) 
* 1958: Das Lied von Neapel, … und vergib mir meine Schuld (*Ascoltami*)
* 1960: Hawaiian Eye: Kim Quixote (Fernsehserie, eine Folge) 
* 1960: *[[Alcoa Presents|Alcoa presents: One step beyond: House of the Dead]]* (TV serija, 1 epizoda) 
* 1962: The Beachcomber: Pat Hand (TV serija, 1 epizoda)
* 1962: Long Live the Sultan (TV serija, 1 epizoda) 
* 1962: Tales of Wells Fargo: The Gold Witch (TV serija, 1 epizoda) 
* 1963: Crane (TV serija, 39 epizoda) 
* 1963: Die Nylonschlinge (Nylon Noose)
* 1963: Das Geheimnis der roten Quaste
* 1964: The Galant One
* 1964: *[[Das Haus auf dem Hügel]]*
* 1965: *[[I Spy (TV serija)|I Spy: Dragon’s Teeth]]* (TV serija, 1 epizdoa) 
* 1966: *[[The Poppy Is Also a Flower]]*
* 1966: Die Verfluchten der Pampas (*Savage Pampas*)

## Napomene

## Vanjske veze
*
Euro health consumer index

**Euro health consumer index** (EHCI) je alat za usporedbu europskog zdravstvenog sustava na temelju vremena čekanja, rezultata, te izdašnosti. Podaci su predstavljeni kao grafički indeks. Health Consumer Powerhouse izradio je EHCI je za periode 2005.-2009. i 2012,-2015. Rang-lista za 2014. uspoređuje 37 zemalja na osnovu 48 indikatora. SVRHA EHCI je mjerenje lakoće korištenja ( engl. "consumer friendliness") zdravstvenog sustava. Health Consumer Powerhouse ne mjeri koja europska država ima najbolji zdravstveni sustav, ali zato izrađuje specijalizirane indekse za dijabetes, kardijalnu skrb, HIV, glavobolju, te hepatitis.

Godine 2006. prednjačila je Francuska sa 768 od mogućih 1000 bodova. U 2015. bi se istim rezultatom  postiglo tek 13. mjesto među 35 zemalja, zbog rasprostranjenog poboljšanja standarda.

Iako navodno nema pristranosti u korist bilo kojeg zdravstvenog sustava,  indeks su u British Medical Journal (veljača 2016.) kritizirali Martin McKee i drugi iz Europskog opservatorija za zdravstvene sustave i politiku. Teze njihove kritike kažu sljedeće:
* Indeks je temeljen na bodovanju performansi kao "dobrih", "osrednjih" ili "ne tako dobrih", koje su razgraničene proizvoljno. 
* Nema nikakve logike koliko se bodova dodjeljuje za pojedini indikator. Primjerice, 225 bodova se dodjeljuje pristupačnosti, dok se zdravstvenim ishodima dodjeljuje samo 250 bodova.
* Indeksi su mješavina vremenskih trendova i poprečnog presjeka položaja na rang-listi.

## Reference

#### Vanjske veze
* Euro Health Consumer Index 2017 - izvještaj za 2016. godinu 
* EHCI 2005-2009
The Challenge (film, 1948)

***The Challenge*** ) je američki crno-bijeli kriminalistički film snimljen 1948. godine u režiji Jeana Yarbrougha. Predstavlja prvi od dva filma iz ciklusa o engleskom pustolovu Bulldogu Drummondu napravljenih za 20th Century Fox. Naslovnu ulogu tumači Tom Conway, a radnja prikazuje kako brodska maketa postaje metom kriminalaca uvjerenih da se u njoj nalazi ključ za pronalaženju blaga, te kako ih Bulldog Drummond nastoji zaustaviti.

## Reference

## Vanjske veze
*''The Challenge'' at IMDB
Sean Marks

**Sean Andrew Marks** (Auckland, 23. kolovoza 1975.) je umriovljeni novozelandski košarkaš i reprezentativac, aktualni generalni menadžer Brooklyn Netsa. Igrao je kao krilni centar ili centar, a profesionalnu karijeru započeo je u klubu Toronto Raptors, postavši tako prvi novozelandski košarkaš koji je zaigrao u NBA ligi. Nakon jedne sezone u poljskom Śląsk Wrocławu, vratio se u NBA i igrao za Miami Heat, San Antonio Spurs, Phoenix Suns, New Orleans Hornets i Portland Trail Blazers. Sa Spursima je 2005. godine postao NBA prvak.

Na međunarodnoj raznini je predstavljao Novi Zeland, nastupivši na dvije Olimpijade i na Svjetskom prvenstvu 2002. godine. Umirovio se 2011. godine.

Od 2013. do 2016. godine je bio pomoćni trener u Spursima, koji su 2014. godine ponovo postali NBA prvaci, nakon čega je postao generalni menadžer Netsa. Oženjen je i ima četiri sina, a od 2007. godine je američki državljanin.
Islam: What the West Needs to Know

***Islam: Što Zapad treba znati*** () je anti-islamski propagandni film kojeg su 2006. izradili Gregory M. Davis i Bryan Daly. Traje 98 minuta i premijerno je prikazan 15. 1. 2006. na Filmskom festivalu američke renesanse. Film prezentira navodnu islamsku prijetnju Zapadu i tematski je najsličniji **, srodnom filmu objavljenom godinu ranije. Oba filma koriste snimke MEMRI-ja i PMW-a, a zajedničko im je i gostovanje samoproglašenog "bivšog terorista PLO-a" i "eksperta za islam" Walida Shoebata, kršćanskog fanatika koji je proglasio islam "saveznikom Antikrista" i pruža živopisne scenarije o bitkama uništenja prije drugog dolaska Isusa. Shoebat u filmu uspoređuje islam s nacizmom i tvrdi da su 73% muslimana suicidalni džihadisti. Ostali gosti u filmu su teoretičari zavjere Robert Spencer i Bat Ye'or, odnosno srpski nacionalist Srđa Trifković koji govori o tukiji kao svemuslimanskoj praksi zavaravanja zapadnjaka tj. alatu u općoj uroti. U filmu se također prikazuje karta svijeta i muslimanima imputira svaki genocid i rat. Sadržaj filma, sam po sebi izrazito pseudonaučan i islamofoban, inspirirao je određene ultradesničarske aktiviste u Evropi.

## Izvori

## Vanjske veze
* Službene stranice filma 
*
The Trollenberg Terror

***The Trollenberg Terror*** (), poznat i kao ***The Crawling Eye*** () je britanski crno-bijeli science fiction horor film snimljen 1958. godine u režiji Quentina Lawrencea. Predstavlja adaptaciju istoimene televizijske miniserije prikazane na programu ITV od 1956. do 1957. godine (također u Lawrenceovoj režiji). Protagonist, koga tumači Forrest Tucker, je istražitelj Ujedinjenih naroda poslan u Švicarsku da rasvijetli radioaktivni oblak koji se našao na vrhu tamošnje planine Trollenberg. Radnja prikazuje niz zastrašujućih događaja, za koje se ispostavi da iza njih stoje vanzemaljci.

*The Trollenberg Terror*, koji je uz režisera preuzeo i dio glumaca iz originalne serije, je od kasnijih kritičara dobivao zamjerke zbog loših specijalnih efekata. Usprkos toga, na dio fanova žanra je ostavio dobar dojam te stekao svojevrsni kult status. Tome je doprinio kako Stephen King koji ga referencira u svom znamenitom romanu *[[It (roman)|It]]* iz 1986. godine, tako i to da je upravo on postao predmetom parodijske obrade u prvoj epizodi kultne SF-serije *[[Mystery Science Theater 3000]]*.

## Uloge

* Forrest Tucker as Alan Brooks
* Laurence Payne as Philip Truscott
* Jennifer Jayne as Sarah Pilgrim
* Janet Munro as Anne Pilgrim
* Warren Mitchell as Profesor Crevett
* Frederick Schiller as Klein
* Andrew Faulds as Brett
* Stuart Saunders as Dewhurst
* Colin Douglas as Hans
* Derek Sydney as Wilde
* Richard Golding as prvi seljak
* George Herbert as drugi seljak
* Anne Sharp as Njemica
* Leslie Heritage as Carl
* Jeremy Longhurst as prvi učenik penjač
* Anthony Parker as drugi učenik penjač
* Theodore Wilhelm as Fritz
* Garard Green as Pilot
* Caroline Claser as Djevojčica

## Izvori
### Napomene

### Literatura

* Blush, Steven. *American Hardcore: A Tribal History*. New York: Feral House, 2001. .
* Hamilton, John. *The British Independent Horror Film, 1951–70*. Hailsham, UK: Hemlock Books, 2013. .
* King, Stephen. *It*. New York: Viking, 1986. .
* Lenburg, Jeff. "Steven Spielberg Presents Freakazoid!". *The Encyclopedia of Animated Cartoons* (Third ed.). New York, New York: Checkmark Books, 1999. .
* Maltin, Leonard. *Leonard Maltin's Movie Guide 2009*. New York: New American Library, 2009 (originally published as *TV Movies*, then *Leonard Maltin’s Movie & Video Guide*), First edition 1969, published annually since 1988. .
* Warren, Bill. *Keep Watching the Skies: American Science Fiction Films of the Fifties*, 21st Century Edition. Jefferson, North Carolina: McFarland & Company, 2009 (First Edition: 1982). .

## Vanjske veze
* 
* 
* Southall Film Studios 
* Action TV 
* Atomic Monsters.com review of The Crawling Eye

**[[Mystery Science Theater 3000]]**
* 
* Episode guide: 101- The Crawling Eye
Der Rat der Götter

***Der Rat der Götter*** () je istočnonjemački crno-bijeli igrani film snimljen 1950. godine u režiji Kurta Maetziga. Po žanru je drama inspirirana stvarnim događajima vezanim uz njemački kemijski koncern I.G. Farben i njegovu kontroverznu ulogu za vrijeme Trećega rajha i Drugog svjetskog rata. Protagonist, koga tumači Fritz Tillman, je inženjer koji se zaposli u I.G. Farben kojima njegov direktor (temeljen na stvarnoj ličnosti Carla Kraucha) upravlja bez ikakvog moralnog obzira ili brige za "obične smrtnike". Radnja prikazuje kako svjedoči bliskoj suradnji I.G. Farben sa američkom kompanijom Standard Oil, za čiji račun pravi bojne otrove i zahvaljujući čemu njegovi pogoni nakon izbijanja rata ostanu netaknuti čak i od savezničkih bombardera, te kako njegovi čelnici poslije rata pred američkim vojnim sudovima budu oslobođeni od optužbi za ratne zločine. *Der Rat der Götter* je napravljen na samom početku Hladnog rata te je imao snažan propagandni naboj, odnosno njime je komunistički režim Istočne Njemačke nastojao ocrniti Zapadnu Njemačku, odnosno njene američke saveznike.

## Uloge
*Paul Bildt ... tajni savjetnik Mauch
*Eva Pflug ... Mabel Lawson
*Laya Raki ... plesačica
*Fritz Tillmann ... Dr. Hans Scholz
*Willy A. Kleinau ... Mr. Lawson
*Hans-Georg Rudolph ... Tilgner
*Albert Garbe ... ujak Karl
*Helmuth Hinzelmann ... Schirrwind
*Inge Keller ... Edith Scholz
*Yvonne Merin ... Claudia Mauch
*Käthe Scharf ... Frau Scholz
*Herwart Grosse ... von Decken
*Theodor Vogeler ... Dr. Hüttenrauch
*Arthur Wiesner ... Scholzov otac
*Karl-Heinz Deickert ... Dieter Scholz
*Agnes Windeck ... Frau Mauch
*Helene Riechers ... Scholzova majka

## Vanjske veze
* 
*
De la part des copains

***De la part des copains*** () ili ***Cold Sweat*** () je francusko-italijanski triler film snimljen 1970. godine u režiji Terencea Younga. Predstavlja adaptaciju romana *Ride the Nightmare* američkog pisca Richarda Mathesona. Protagonist, koga tumači Charles Bronson, je Amerikanac koji živi na jugu Francuske baveći se iznajmljivanjem brodova i tako uzdržavajući suprugu (koju tumači Liv Ullman) i 12-godišnju kćer. Radnja prikazuje kako je mnogo godina prije pobjegao iz američkog vojnog zatvora, ali i ostavio svoje drugove na cjedilu, te kako ga oni sada, uzimajući mu porodicu za taoce, žele natjerati da za njih krijumčari drogu. Film je danas najpoznatiji po sceni automobilske potjere u kojoj se koristi Opel Commodore GS/E I6.

## Uloge

* Charles Bronson ... Joe Moran alias Joe Martin
* Liv Ullman ... Fabienne Martin
* James Mason ... Kapetan Ross
* Jill Ireland ... Moira
* Jean Topart ... Katanga
* Michel Constantin ... Vermont alias Whitey (sinkronizacija: David Hess)
* Luigi Pistilli ... Fausto Gelardi 
* Yannick Delulle  ... Michèle Martin (kao [Yannick de Lulle]) 
* Paul Bonifas ... ljekar 
* Sabine Sun ... bolničarka 
* Roger Mailles ... igrač pokera 
* Nathalie Varallo ... Violet 
* Remo Mosconi ... Marius 
* Dominique Crosland ... vođa izviđačica 
* Yannick Deheth (van špice)
* Gabriele Ferzetti (van špice)
* Bob Ingarao ... ribar (van špice)

## Reference

## Vanjske veze
* 
*
Postprodukcija

**Postprodukcija** je rad na filmu nakon završetka njegovog snimanja, a sastoji se od uređivanja i montiranja snimljenog materijala, te montaže vizualnih efekata.
Demografija Azerbejdžana

U Azerbejdžanu je prema procjeni stanovništva iz 2009. bilo 8.922.400 stanovnika.

*Muškarci: 4.868.168  
*Žene: 5.021.314 
*Gustina naseljenosti: 103.03 na km2 
*Površina: 86.600&nbsp;km2

## Demografija
### Nacionalnost
U Azerbejdžanu većina stanovnika se po nacionalnosti izjašnjavaju kao Azeri.

### Religija
Islam je najraširenija religija u Azerbejdžanu.

### Jezici

U Azerbejdžanu, najviše ljudi govori azerskim jezikom.

### Starosna struktura

### Srednja starost

### Stopa migracije, nataliteta i mortaliteta

### Stopa rasta stanovništva

### Stopa umrle dojenčadi

### Očekivani životni vjek

### Stopa fertiliteta
Stopa fertiliteta: 1,92

### Pismenost
*Muškarci: 99,9%
*Žene: 99,7%
*Ukupno: 99,8%

## Reference

## Vanjske veze
Bradleyjev efekt

**Bradleyjev efekt** () je kolokvijalni naziv koji u najširem smislu opisuje fenomen koji se događa za vrijeme izbora u modernim zapadnim i drugim liberalnim demokracijama, i to na način da kandidati koji pripadaju rasnim, etničkim, spolnim i drugim manjinama, odnosno u društvu na neki drugi način marginaliziranim i potlačenim grupama, u pravilu dobiju daleko manje glasova na izborima nego što su to sugerirala predizborna ispitivanja javnog mišljenja. Ime je dobio po Tomu Bradleyju, demokratskom crnom gradonačelniku Los Angelesa koji je 1982. godine na izborima za guvernera Kalifornije izgubio od bijelog republikanskog kandidata Georgea Deukmejiana, iako su mu predizborne, pa čak i izlazne ankete napravljene na sam dan izbora, davale uvjerljivu prednost. Najčešće objašnjenje takvog raskoraka između izbornih rezultata i anketa je bilo u tome da su se anketirani, pretežno bijeli birači, ustručavali anketarima reći kako će ga glasati za bijelog i protiv crnog kandidata u strahu da ih anketari ne budu "obilježili" kao rasiste. Bradleyjev efekt se tokom sljedećih godina često navodio kao objašnjenje sličnih slučajeva kada su crni kandidati, bilo na izborima bilo na predizborima prolazili lošije nego na anketama, a posebno se često spominjao na predsjedničkim izborima 2008. godine kada su mnogi vjerovali da će Barack Obama na kraju, usprkos uvjerljive prednosti u anketama tokom cijele kampanje, izgubiti izbore. Zbog toga što je Obama glatko izabran, kao i zbog demografskih i drugih trendova koji su povećali udio ne-bijelaca među glasačkim tijelom, Bradleyjev efekt se spominje sve manje i manje.

Bradleyjev efekt se, osim u kontekstu američke, spominje i politici drugih država. Godine 1976. je kanadska ministrica vanjskih poslova Flora MacDonald, usprkos izuzetne javne podrške, doživjela debakl na izborima za vodstvo svoje Progresivne konzervativne stranke, a nakon čega su kanadski komentatori počeli koristiti izraz **Florin sindrom** za sve slučajeve kada ženski kandidati prolaze lošije na izborima nego što sugeriraju ankete.

U Rusiji se sličan, iako bitno drukčiji fenomen zove **Efekt Žirinovskog** (), a ime je dobio po Vladimiru Žirinovskom, radikalno desnom populističkom političaru koji, zajedno sa svojom Liberalno-demokratskom partijom Rusije na izborima redovno dobija daleko više glasova nego što sugeriraju ankete, a što se često tumačilo time što se brojni Rusi srame priznati da ga podržavaju ili se slažu sa njegovim stavovima.  

## Povezano
* Faktor stidljivog torijevca
* Tiha većina
* Hrvatska šutnja 

## Vanjske veze
* 
* 
* 
* Raphael Sonenshein (oktobar 2008), The Bradley Effect. Legacy.com.
*
Flora MacDonald (političar)

**Flora Isabel MacDonald**,  (3. jun 1926 – 26. jul 2015)
bila je kanadska političarka i filantropska aktivistkinja, najpoznatija kao prva kanadska ministrica vanjskih poslova. Na tom je mjestu služila u konzervativnoj vladi Joea Clarka od 1979. do 1980. U vladi Briana Mulroneya je služila od 1984. do 1988. godine. Kao članica Progresivne konzervativne partije se 1976. godine natjecala za njenog vođu; iako je prije njih uživala izuzetnu podršku, na njima je doživjela debakl, a što se često tumačilo prikrivenim seksizmnom njenih stranačkih drugova i dalo ime fenomenu poznatom kao *[[Florin sindrom]]*. 

## Izvori

## Vanjske veze
* 
* Flora's mission CBC News slideshow on Flora MacDonald's work in Afghanistan
* Watch ''Flora: Scenes from a Leadership Convention'' at the National Film Board of Canada
Tom Bradley (američki političar)

**Thomas J. "Tom" Bradley** (29. decembar 1917 - 29. septembar 1998) je bio američki demokratski političar, poznat po tome što je od 1973. do 1993. godine služio kao gradonačelnik Los Angelesa, postavši prvi Afroamerikanac i ličnost sa najdužim stažom na toj funkciji. Za vrijeme njegovog mandata su se dogodili brojni značajni događaji, među kojima se ističu Olimpijske igre 1984. godine, ali i veliki rasni neredi 1992. godine, koji su velikim dijelom doprinijeli njegovoj odluci da se povuče sa funkcije. Bradley je široj javnosti, pak, poznat po tome što je 1982. godine na izborima za guvernera Kalifornije izgubio od bijelog republikanskog kandidata Georgea Deukmejiana iako su mu ankete do posljednjeg trenutka davale izuzetnu prednost; taj se događaj objašnjavao fenomenom koji je po njemu dobio ime Bradleyjev efekt. 
 
## Izvori

## Vanjske veze

* Tribute to Bradley by Dianne Feinstein, with biographical information 
* Tom Bradley on the Internet Movie Database
* The Bradley Effect by Raphael Sonenshein
* Bridging the Divide: Tom Bradley and the Politics of Race documentary
Crveno sunce

***Crveno sunce*** (; ; ) je italijansko-francusko-španski vestern film snimljen 1971. godine u režiji Terencea Younga. Protagonist, koga tumači Charles Bronson, je vođa razbojničke bande koga prilikom napada na vlak prevari njegov pomoćnik (čiji lik tumači Alain Delon). Radnja prikazuje kako se ispostavi da je u vlaku japanski ambasador nosio vrijednu katanu kao poklon za predsjednika Granta, te se protagonist udružuje sa jednim od ambasadorovih samuraja (koga tumači Toshiro Mifune) kako bi ga vratio, a zautvrat bi mu samuraj pomogao u osveti. Film, sniman na lokacijama u Španiji, je imao jednu od najimpresivnijih glumačkih postava svog vremena.

## Uloge
* Charles Bronson ... Link Stuart
* Ursula Andress ... Cristina
* Toshirō Mifune ... Kuroda Jubei
* Alain Delon ... Gauche
* Capucine ... Pepita
* Barta Barri ... Paco
* Guido Lollobrigida ... Mace
* Anthony Dawson ... Hyatt
* Gianni Medici ... Miguel (kao John Hamilton)
* Georges Lycan ... Šerif Stone (kao George W. Lycan)
* Luc Merenda ... Chato 
* Tetsu Nakamura ... Japanski ambasador 
* Mónica Randall ... Maria

## Reference

## Vanjske veze
*
Innocence of Muslims

***Nevinost muslimana*** () je niskobudžetni film kojeg je 2012. napisao i producirao Nakoula Basseley Nakoula, američki Kopt porijeklom iz Egipta. Kraća verzija u trajanju od 14 minuta postavljena je na *[[YouTube]]* u julu, a kasnije je objavljen i puni 74-minutni film. Obje verzije prikazuju muslimanski napad na kršćane i vandaliziranje klinike u Egiptu, nakon čega slijedi dio o životu islamskog poslanika Muhameda koji je prikazan kao pohotan, agresivan, ratoboran i ridikulozan. Film je izazvao višestruke kritike i kontroverze ne samo zbog sadržaja već i obmanjivanja glumaca, lažnog predstavljanja autora, planiranih motiva, te raznih drugih posljedica.

U prvom redu navodi se amaterska produkcija, apsurdni scenarij i izuzetno loša gluma, odnosno evidentan pokušaj vrijeđanja i širenja mržnje prema muslimanima. Autor filma služio se pseudonimima Sam Bacile i Mark Basseley Youssef, međutim, njegov pravi identitet kasnije je raskrinkan. Samim glumcima Nakoula je lagao da sudjeluju na epskom filmu o Starom Egiptu, no postprodukcijski je dodao titlove i razne apsurdne reference o islamskoj historiji. Zbog ovih razloga, glumica Cindy Lee Garcia ubrzo nakon prikazivanja počela je od ekstremista dobivati prijetnje smrću. Garcia, brojni gledatelji i američka Bijela kuća zatražili su od *YouTubea* da ukloni film, što je odbijeno uz pozivanje na prvi amandman. Umjesto uklanjanja sadržaja, *[[YouTube]]* i matična kompanija *[[Google]]* obznanili su da će blokirati pristup filmu u zemljama gdje je takav sadržaj ilegalan i cenzura je provedena od Indonezije i Indije do Egipta i Libije. U martu 2014. Garcia je tužila dvije kompanije zbog zadržavanja filma i sudija je presudio u njenu korist odnosno naredio da uklone video. U septembru iste godine tužio ih je i drugi glumac.

Najkontroverznijim su se pokazali pokušaji autora filma da izazove nasilne reakcije, u čemu je i uspio – prosvjedi sa žrtvama zabilježeni su u Egiptu, Jemenu, Pakistanu i Sudanu. Također, u više od dvadeset drugih zemalja održani su mirni protesti, uključujući Ujedinjeno Kraljevstvo. Uzimajući u obzir da su producent i distributer iz SAD-a, brojni muslimani na film su gledali kao na alat američke vanjske politike. Nakon što se u septembru 2012. odigrao napad na američki konzulat u libijskom Bengaziju pri čemu je smrtno stradao ambasador J. Christopher Stevens, američki Državni sekretarijat naveo je film kao razlog za incident i obrušio se na *YouTube* da ukloni film. Ipak, poslije se pokazalo da su motivi napadača bili drugačiji. Dodatnu kontroverzu izazvao je pokušaj Nakoule da odgovornost za film predbaci na jevrejsku zajednicu – lažno se predstavljao kao izraelski državljanin i tvrdio da ga financiraju jevrejski sponzori, što je naišlo na oštre osude američkih jevrejskih organizacija. Analitičari ovo tumače kao pokušaj rasplamsavanja sukoba između muslimana i Jevreja, koje dotični smatra "neprijateljima Kopta".

## Izvori

## Vanjske veze

* ''Close up: Innocence of Muslims'' na IMDb-u
Faktor stidljivog torijevca

**Faktor stidljivog torijevca** () je izraz kojim se u kontekstu politike Ujedinjenog Kraljevstva opisuje fenomen u kome Konzervativna stranka na izborima postiže daleko bolje rezultate nego što to sugeriraju ispitivanja javnog mnijenja. Izraz se prvi put počeo koristiti nakon parlamentarnih izbora 1992. godine na kojima je tadašnji konzervativni premijer John Major uspio sačuvati mandat, iako su sve ankete, uključujući i izlazne na dan samih izbora sugerirale pobjedu opozicijskih laburista, ili neodlučni rezultat koji bi doveo do zamrznutog parlamenta. To se tradicionalno tumačilo kako nesklonošću pristaša Konzervativne stranke da sudjeluju u anketama, tako i strahom da svojom javnom podrškom konzervativcima budu "obilježeni" kao "zatucani rasisti", odnosno u raskoraku sa vrijednostima i stavovima koje promiče liberalni establišment.

Faktor stidljivog torijevca se tokom sljedeće dvije decenije manje spominjao, prije svega zato što su vodeće britanske anketarske agencije uložile napor za bolje baždarenje uzorka birača za ispitivanje, ali i toga što su na sljedećih nekoliko izbora (parlamentarnih izbora 1997. godine, parlamentarnih izbora 2001. godine, parlamentarnih izbora 2005. godine i parlamentarnih izbora 2010. godine) rezultati bili u skladu sa predizbornim ispitivanjima, a u slučaju laburista čak i bolji od predvidđanja, pa se neko vrijeme čak počelo govoriti o suprotnom efektu "faktora stidljivog laburista" ().

Na izborima 2015. godine se, međutim, ponovno dogodilo da su konzervativci dobili daleko više glasova nego što su im sugerirale ankete, odnosno osvojili toliko mandata da premijer David Cameron, suprotno svim očekivanjima, može sastaviti većinsku vladu. Nesrazmjer između anketa i glasova je doveo do intenzivne debate pri čemu se "faktor stidljivog torijevca"  ponovno počeo spominjati kao ključan element koga anketari nisu mogli ili htjeli uzeti u obzir. Istim se faktorom retroaktivno objašnjavao ishod referenduma o nezavisnosti Škotske gdje su zagovornici opstanka Unije pobijedili sa znatno većom prednošću nego što su bile sugerirale ankete, a sljedeće godine i ishod referenduma o izlasku Ujedinjenog Kraljevstva iz EU 2016. godine, čiji je uspjeh predstavljao potpuno iznenađenje s obzirom da su sve relevatne ankete do posljednjeg trenutka davale prednost zagovornicima ostanka.

## Povezano
* Tiha većina
* Bradleyjev efekt
Steven Adams

**Steven Funaki Adams** (Rotorua, 20. srpnja 1993.) je novozelandski košarkaški centar koji trenutno igra za Memphis Grizzliese u NBA ligi. Nakon jedne sezone u Wellington Saintsima (s kojima je postao prvak i bio je izabran za mladog igrača sezone), Adams je igrao za sveučilišnu momčad Pittsburgh Panthers tokom 2012. i 2013. godine. Tada je na NBA Draftu izabran kao 12. *Pick* od strane Thundera, gdje igra i danas.
Shane Smeltz

**Shane Edward Smeltz** (Göppingen, 29. rujna 1981.) je novozelandski nogometaš i reprezentativac koji trenutno igra kao napadač za malezijski klub Kedah FA. 

Smeltz je velik dio svoje karijere proveo igrajući u Australiji, prije nego je otišao u Englesku, gdje je igrao dvije i pol sezone. U A-League se vratio 2007. godine i tu je ponovo proveo velik broj sezona, uz izuzetak kratkog boravka u turskom Gençlerbirliğiju. Tokom tih godina je postao drugi najbolji strijelac u historiji australske lige i najbolji strijelac danas ugaslog kluba Gold Coast United. 

Za reprezentaciju nastupa od 2003. godine, a sudjelovao je i na Svjetskom prvenstvu 2010. godine, gdje je postigao gol protiv Italije u grupnoj fazi.
13 Lead Soldiers

***13 Lead Soldiers*** () je američki crno-bijeli kriminalistički film snimljen 1948. godine u režiji Franka McDonalda. Predstavlja drugi od dva filma iz ciklusa o britanskom pustolovu Bulldogu Drummondu koga je napravio studio 20th Century Fox sa Tomom Conwayem u glavnoj ulozi, odnosno posljednji film o tom liku napravljen u Hollywoodu. Radnja prikazuje kako Bulldog Drummond postane upetljan u slučaj ubistva čija je žrtva bio vlasnik olovnih vojnika koji predstavljaju ključ do vrijednog blaga iz doba Williama Osvajača.

Sljedeći film o Bulldogu Drummondu je snimljen 1951. godine u Britaniji pod naslovom *[[Calling Bulldog Drummond]]*.

## Uloge
* Tom Conway ... Kap. Hugh 'Bulldog' Drummond
* John Newland ... Algernon 'Algy' Longworth
* Maria Palmer ... Estelle Prager, alias Estelle Gorday 
* Helen Westcott ... Cynthia Stedman 
* William Stelling ... Phillip Coleman 
* Terry Kilburn ... Seymour
* Gordon Richards ... Policijski insp. McIver 
* Harry Cording ... Edward Vane 
* John Goldsworthy ... Dr. Ashley Stedman

## Izvori

## Vanjske veze
* 
* 
*
Some Girls Do

***Some Girls Do*** () je britanska špijunska science fiction filmska komedija snimljena u režiji Ralpha Thomasa i premijerno prikazana početkom 1969. godine. Predstavlja nastavak filma *[[Deadlier Than the Male]]*, odnosno posljednji film iz ciklusa o pustolovu Bulldogu Drummondu. Naslovni protagonist, koga tumači Richard Johnson, nastoji istražiti pozadinu niza nesreća koje su snašle ličnosti povezane sa razvojem prvog nadzvučnog putničkog aviona. Radnja prikazuje kako iza svega stoji tajkun koji je stvorio vojsku žena koje je opremio umjetnim elektronskim mozgom.

## Uloge
* Richard Johnson ... Hugh "Bulldog" Drummond
* Daliah Lavi ... Baronica Helga
* James Villiers ... Carl Petersen
* Beba Lončar ... Pandora
* Maurice Denham ... Dudley Mortimer
* Robert Morley ... Miss Mary

## Reference

## Vanjske veze
*
*''Some Girls Do'' at TCMDB
*''Some Girls Do'' at BFI
*''Some Girls Do''  at Britmovie
*Review of film at New York Times
Richard Johnson (glumac)

**Richard Keith Johnson** (30. jul 1927 – 5. jun 2015) bio je britanski filmski, teatarski i televizijski glumac, poznat po tome što je, između ostalog, posljednji glumio lik Bulldoga Drummonda. Godine 1962. je režiseru Terenceu Youngu bio prvi izbor za ulogu Jamesa Bonda u filmu *[[Dr. No (film)|Dr. No]]*, ali ju je odbio, pa je nju preuzeo Sean Connery.

## Filmografija

### Film

### Televizija

## Izvori

## Vanjske veze
*
Sondra Locke

**Sondra Locke** (28. maj 1944 - 2018) je američka glumica i filmski režiser, koja je poznatom postala zahvaljujući svom filmskom glumačkom debiju u filmu *[[The Heart Is a Lonely Hunter (film)|Srce je usamljen lovac]]*, ali je kasnijim generacijama najpoznatija po nizu nastupa u filmovima Clinta Eastwooda krajem 1970-ih i početkom 1980-ih. Sa Eastwoodom, koji je joj u to vrijeme bio ljubavni partner, se razišla na izuzetno buran način, a što je dovelo do višegodišnjih sudskih tužbi u kojima je i njega i studio Warner Bros. optužila za prevaru, a koje su na kraju završene nagodbom.

## Filmografija

### režija

* *[[Ratboy]]* (1986)
* *[[Impulse (1990 film)|Impulse]]* (1990)
* *Death in Small Doses* (1995)
* *Do Me a Favor* (1997)

## Izvori

## Vanjske veze
* 
* 
*
Heidi (film, 1968)

***Heidi*** ili ***Heidi kehrt heim*** () je američko-zapadnonjemački film za djecu snimljen 1968. godine u režiji Delberta Manna, poznat po okolnostima premijere koje su ga učinile vjerojatno najomraženijim televizijskim filmom u historiji. Predstavlja adaptaciju istoimenog romana švicarske spisateljice Johanne Spyri. Protagonistica, čiji lik tumači Jennifer Edwards, je djevojčica koja nakon smrti roditelja odlazi u planine živjeti kod svog povučenog i mrzovoljnog djeda (koga tumači Michael Redgrave), ali mu svojom vedrinom sa vremenom otvara srce. Scenario je velikim dijelom predstavljao otklon od Spyrinog teksta. Film je, međutim, pažnju privukao zbog toga što je svoju američku premijeru imao 17. novembra 1968. godine na programu TV-mreže NBC, i to na isti dan kada se održavala utakmica američkog fudbala između NFL-ovih timova *[[Oakland Raiders]]* i *[[New York Jets]]*. Ona se bila odužila, ali je vodstvo NBC, u nastojanju da se strogo drži televizijskog rasporeda, prekinulo njen prijenos kako bi moglo emitirati *Heidi*. Time je publika ostala uskraćena za dvije minute u kojima je Oakland postigao dva polaganja i preokrenuo utakmicu, a što predstavlja jedan od najdramatičnijih preokreta u historiji sporta. NBC je bila suočen sa bijesom navijača i ljubitelja sporta te je kasnije uvela mjere da se sličan incident više nikada ne bi ponovio.

## Vanjske veze
*
* This Day In Football November 17 : The Heidi Bowl , NFL.com
Delbert Mann

**Delbert Mann** (Lawrenceu, Kansas 30. siječnja 1920. - Los Angeles, Kalifornija, 11. studenog 2007.), američki televizijski i filmski redatelj. Diplomirao je na sveučilištu Vanderbitt u Nashvilleu, Tennessee. Bio je oženjen s Ann Caroline Mann od 1941. do njezine smrti 2001.

Od 1967. do 1971. je bio predsjednik Udruženja američkih redatelja.

Dobitnik je Oscara za režiju filma *[[Marty]]*.

## Izabrana filmografija

* *[[Marty]]* (1955.)
* *The Bachelor Party* (1957.)
* *[[Odvojeni stolovi]]* (1958.)
* *[[Mrak na vrhu stuba]]* (1960.)
* *[[Povratak ljubavnika]]* (1961.)
* *That Touch of Mink* (1962.)
* *[[Okupljanje orlova]]* (1963.)

## Vanjske veze
*
Calling Bulldog Drummond

***Calling Bulldog Drummond*** () je britanski crno-bijeli kriminalistički film snimljen 1951. godine u režiji Victora Savillea. Predstavlja adaptaciju romana H. C. McNeilea o pustolovu Bulldogu Drummondu. Naslovni lik u filmu tumači Walter Pidgeon, a radnja prikazuje kako je, kao bivši oficir, angažiran od strane Scotland Yarda da uhvati bandu pljačkaša čija preciznost sugerira da su i sami bivši profesionalni vojnici.

*Calling Bulldog Drummond* je predstavljao posljednji crno-bijeli film o Bulldogu Drummondu. Sljedeći, pod naslovom *[[Deadlier Than Male]]* i sa Richardom Johnsonom u glavnoj ulozi, je snimljen u boji 1967. godine.

## Uloge
* Walter Pidgeon ... Hugh "Bulldog" Drummond
* Margaret Leighton ... Narednica Helen Smith
* Robert Beatty ... Arthur Gunns
* David Tomlinson ... Algenon "Algy" Longworth
* Peggy Evans ... Molly
* Charles Victor ... Inspektor McIver
* Bernard Lee ... Pukovnik Webson
* James Hayter ... Bill, Drummondov prijatelj

## Izvori


## Vanjske veze
* 
* 
*
Deadlier Than the Male

***Deadlier Than the Male*** () je britanski kriminalistički film snimljen 1967. godine u režiji Ralpha Thomasa. Predstavlja prvi film o pustolovu Bulldogu Drummondu napravljen u boji, kao i prvi koji se ne temelji na romanima H. C. McNeilea. Umjesto toga se temelji na originalnom scenariju za koji je siže napisao Jimmy Sangster, i u kome je lik prilagođen modernim vremenima, pa tako od veterana Prvog svjetskog rata pretvoren u veterana Korejskog rata. Naslovni lik tumači Richard Johnson, a radnja prikazuje kako se suprostavlja dvjema ženama-profesionalnim ubicama (koje tumače Elke Sommer i Sylva Koscina). Film je napravljen u vrijeme kada su špijunski filmovi nalik na seriju o Jamesu Bondu uživali veliku popularnost, pa se Thomas velikim dijelom stilski na njih oslanjao, koristeći egzotične lokacije i oskudno odjevene žene (zbog čega je film od strane cenzora kasnije dobio oznaku X). Godine 1969. je snimljen nastavak pod naslovom *[[Some Girls Do]]*.

## Uloge
* Richard Johnson ... Hugh 'Bulldog' Drummond
* Elke Sommer ... Irma Eckman
* Sylva Koscina ... Penelope
* Nigel Green ... Weston / Carl Petersen
* Suzanna Leigh ... Grace
* Steve Carlson ... Robert Drummond
* Virginia North ... Brenda
* Justine Lord ... Peggy Ashenden, Bledlowljeva sekretaruica
* Leonard Rossiter ... Henry Bridgenorth
* Laurence Naismith ... Sir John Bledlow
* Zia Mohyeddin ... King Fedra
* Lee Montague ... Boxer, gangsterski bos i Drummondov prijatelj
* Milton Reid ... Chang
* Yasuko Nagazumi ... Mitsouko, jedna od Petersenovih ubica
* George Pastell ... Carloggio
* John Stone ... David Wyngarde
* William Mervyn ... Predsjednik odbora Phoeniciana

## Napomene

## Izvori

## Vanjske veze
* 
*''Deadlier Than The Male'' at TCMDB
*Review of film at *Variety*
Candidato per un assassinio

***Candidato per un assasinio*** () je špansko-italijanski igrani film snimljen 1969. godine u režiji Joséa Maríje Elorriete. Po žanru je kriminalistički, a protagonist, koga tumači John Richardson je muškarac koji za novac pristaje preuzeti identitet bogataša koji se našao na meti tajanstvenih ubica.

## Vanjske veze
*
Sai cosa faceva Stalin alle donne?

***Sai cosa faceva Stalin alle donne?*** () je italijanska filmska komedija snimljena 1969. godine snimljena u režiji Maurizija Liveranija. Protagonisti, čije likove tumače Helmut Berger i Benedetto Benedetti su dva pripadnika antifašističkog pokreta otpora koji nakon završetka Drugog svjetskog rata dolaze u Rim gdje je, prihvativši komunističku ideologiju, nastoje promicati svaki na svoj način. Radnja prikazuje kako se tokom godina suočavaju sa nizom iskušenja, vezanih uz proces destaljinizacije i vijetnamski rat, a pri čemu će jedan od njih od vatrenog staljinista postati vatreni trockist. Film je inspiraciju dobio u velikim studentskim protestima 1968. godine, odnosno naglom popularnošću radikalne Nove ljevice prema kojoj su autori, za razliku od većine svojih kolega, imali neprijateljski stav. Film je tadašnje italijanske ljevičare nastojao ismijati kao istovremeno i kao sljedbenike marksističke dogme, ali i kao licemjere, kojima ideologija služi kao izgovor kao dobar život na račun svojih sljedbenika. Film je, kao i mnogi u to vrijeme, velikim dijelom koristio kolaps dotadašnjih cenzorskih standarda kako bi ga napunio eksplicitno erotskim sadržajem. Ennio Morricone, autor soundtracka, ga je, pak, kasnije opisao kao "jedini desničarski film napravljen u Italiji". U kino-dvoranam nije postigao neki naročiti uspjeh, te je lako bio zasjenjen mnogo ozbiljnijim političkim filmovima suprotnog ideološkog predznaka.

## Izvori

## Vanjske veze
*
Der Hexentöter von Blackmoor

***Der Hexentöter von Blackmoor*** (), također poznat i pod naslovom ***The Bloody Judge*** () je špansko-zapadnonjemačko-italijansko-lihtenštajnski igrani film snimljen u režiji Jesusa Franca i premijerno prikazan početkom 1970. godine. Po žanru predstavlja mješavinu biografskog, historijskog i horor filma sa značajnim primjesama erotike. Protagonist, koga tumači Christopher Lee, je George Jeffreys, engleski sudac koji 1685. godine uživa reputaciju zbog svoje izuzetne strogosti, ali i sklonosti da veliki broj žena osuđuje za vještičarenje, a iza čega stoje kako politički motivi i nastojanje da se strahovladom održi režim nepopularnog katoličkog kralja Jamesa II, tako i njeove vlastite sadističke sklonosti. Radnja prikazuje kako mu se sestra jedne od njegovih žrtava (a čiji lik tumači Maria Rohm) nastoji osvetiti.

Poticaj za snimanje filma je predstavljao uspjeh tematskih sličnog horor-filma *[[Witchfinder General (film)|Witchfinder General]]* sa Vincentom Priceom napravljen nekoliko godina ranije. Franco je, pak, historijsku podlogu prilagodio nastojanju da se u film ubaci što je moguće više eksploatacijskih sadržaja, a što je posebno došlo do izražaja u scenama u kojima se gole žene izlažu mučenju. Film je zbog svega imao problema sa cenzurom u brojnim zemljama; zbog toga je napravljen u nekoliko verzija, od kojih se neke razlikuju i po završnici, odnosno sudbini naslovnog lika.

## Vanjske veze
* 
* 
* Christopher Lee und Jesús Franco Manera im Interview zum Film
* Der Hexentöter von Blackmoor in allrovi.com
The Plague (film, 2006)

**The Plague**  američki je horor iz 2006. godine. Redatelj je Hal Masonberg, a glavne uloge u filmu igraju James Van Der Beek i Ivana Miličević.

## Radnja

Sva  djeca diljem svijeta mlađa od devet godina pala je u duboku komu u isto vrijeme. Deset godina iza toga djeca su se napokon probudila te krenuli u rat protiv odraslih.

Tom Russel (James Van Der Beek) pušten je iz zatvora u kojem je bio radi ubojstva, vraća se u rodni grad, točnije u kuću svoga brata koji ima sina u komi. Ispostavlja se da su sva djeca mlađa od devet godina pala u komu, što se odnosi na cijeli planet.

Tom ima namjeru promijeniti svoj život i krenuti ispočetka, no njegova bivša supruga Jean (Ivana Miličević) povrijeđena je i ne želi ga vidjeti. U to vrijeme, sva djeca se bude u neprijateljskom raspoloženju, ubijajući sve odrasle. Grupu preživjelih vode sada Tom i Jean, pokušavajući pobjeći u sigurnu bazu koja se nalazi 60 kilometara od grada.

## Uloge
* James Van Der Beek kao Tom Russel
* Ivana Miličević kao Jean Raynor
* Brad Hunt kao Sam Raynor
* Joshua Close kao Kip
* Brittany Scobie kao Claire
* Bradley Sawatzky kao Nathan Burgandy
* John P. Connolly kao Cal Stewart
* Dee Wallace kao Nora
* John Ted Wynne kao dr. Jenkins
* Arne McPherson kao David

## Vanjske veze
* 
* 
*
Kontrola naoružanja

**Kontrola naoružanja** odnosi se na međunarodna ograničenja razvoja, proizvodnje, skladištenja, umnožavanja i korištenja streljačkog oružja, konvencionalnog oružja i oružja za masovno uništenje. Kontrola se najčešće ostvaruje uz upotrebu diplomacije koja nastoji nametnuti ograničenja međunarodnim ugovorima i sporazumima, iako su na njoj ponekad angažirane i pojedinačne države ili organizacije.

## Povezano
* Sporazumi o kontroli naoružanja
* Kontrola streljačkog oružja

## Literatura
* 
* 
* 
* Randall Forsberg, ur., *Arms Control Reporter 1995-2005*, Cambridge: MIT Press, 1995–2004.
* Giuseppe Gagliano-Maurizio Boni,*Sicurezza internazionale e controllo degli armamenti*, New Press, 2001
* Wheeler-Bennett, Sir John *Disarmament and security since Locarno 1925-1931; being the political and technical background of the general disarmament conference, 1932*, New York, Howard Fertig, 1973.

## Vanjske veze

*  UNODA – United Nations Office of Disarmament Affairs
*  Center for Arms Control and Non-Proliferation
*  Council for a Livable World